Tanfelügyelet pedagógus

2023. március

Területek értékelése

1. Pedagógiai módszertani felkészültség

|  |  |
| --- | --- |
| * Biztos módszertani tudás és a nevelési, tanítási módszerek, eszközök tudatos alkalmazása.
 | Kiemelkedő |
| * Tantárgyi kapcsolódások tudatos alkalmazása; szakszerű fogalomhasználat és az oktató-nevelő munka során

 alkalmazható információforrások ismerete és kritikus használata. | Megfelelő |

Kiemelkedő tevékenységek

* Precíz fogalomhasználat, tudatos és logikus óravezetés jellemzi. Képes a tanulók számára is érthetően átadni szakmai ismereteit. Törekszik a tananyag órán történő elsajátíttatására. Tanítványait önálló gondolkodásra, a tanultak gyakorlatban való alkalmazására ösztönzi.

Fejleszthető tevékenységek

* A tanítási helyzethez illeszkedő változatosabb módszerek, taneszközök alkalmazása. IKT eszközök alkalmazása az oktatás során.

2. Pedagógiai folyamatok, tevékenységek tervezése és a megvalósításukhoz kapcsolódó önreflexiók

|  |  |
| --- | --- |
| * Tudatos pedagógiai tervezőmunka és rendszerben való gondolkodás.
 | Megfelelő |
| * A tanulók adottságainak és igényeinek figyelembe vétele a tervezés során.
 | Megfelelő |
| * Az intézményi belső elvárások és a nevelt, oktatott, képzett egyének, csoportok fejlesztési céljainak

 figyelembe vétele a pedagógiai tervezésében. | Megfelelő |
| * Tervező tevékenységében a tanulók előzetes tudásának és a szociális tanulás lehetőségeinek figyelembe

vétele; differenciált tanítási-tanulási folyamat tervezése. | Fejleszthető |

Kiemelkedő tevékenységek

* Rendszerben való gondolkodás, folyamatok átlátása, tömör, lényegre törő tervezés. Az óravázlatban megjelenő tudatosság, és a tervek megvalósítása a tanóra során. Az előzetes tudásra való tudatos építkezés.

Fejleszthető tevékenységek

* A szociális tanulás támogatásának és a differenciálás tervezése. (adminisztrálása) Specialitások megjelenítése, bejegyzése a tanmenetébe. Például: hogyan tervez az osztály képességeire, hogyan dolgozik a tehetségekkel, lemaradókkal, értékelés mozzanatai. Differenciálás megjelenítése a tervező dokumentumaiban.

3. A tanulás támogatása

|  |  |
| --- | --- |
| * Az alkalmazott tanulásszervezési eljárások helyzethez illeszkedő, tudatos választása, alkalmazása.
 | Megfelelő |
| * A tanulók motiválása, valamint érdeklődésük felkeltése és fenntartása.
 | Megfelelő |
| * A tanulók gondolkodási, problémamegoldó és együttműködési képességének fejlesztése.
 | Megfelelő |
| * A tanulást támogató nyugodt nevelési, tanulási környezet kialakítása.
 | Megfelelő |
| * A hagyományos és az információ-kommunikációs technikákra épülő eszközök, digitális tananyagok

 megfelelő arányú használata, célszerű és kritikus alkalmazásuk megismertetése a tanulókkal. | Fejleszthető |

Kiemelkedő tevékenységek

* Nyugodt és biztonságos, az aktív tanulást támogató nevelési-oktatási-képzési környezetet teremt következetes szakmai munkájával. Szakmai felkészültségével fejleszti a diákok szakirányú képességeit. Következetesség a T-T folyamat során.

Fejleszthető tevékenységek

* Az információ-kommunikációs technikákra épülő eszközök, digitális tananyagok, applikációk és LMS alkalmazások megismerése és beépítése az oktatói munkába. Az IKT- eszközök felhasználásának a segítségével a tanulási és tanítási módszerek és modellek szélesebb tárházának való alkalmazása. IKT - eszközök használatának, alkalmazásának a tanmenetbe való beépítése.

4. A tanuló személyiségének fejlesztése, az egyéni bánásmód érvényesülése, a hátrányos helyzetű, sajátos nevelési igényű vagy beilleszkedési, tanulási, magatartási nehézséggel küzdő gyermek, tanuló többi gyermekkel, tanulóval együtt történő sikeres neveléséhez, oktatásához szükséges megfelelő módszertani felkészültség

|  |  |
| --- | --- |
| * A tanulók értelmi, érzelmi, szociális és erkölcsi állapotának megismerését szolgáló pedagógiai-pszichológiai

módszerek tudatos alkalmazása. | Kiemelkedő |
| * A tanulók komplex személyiségfejlesztését elősegítő pedagógiai helyzetek teremtése.
 | Megfelelő |
| * A differenciálás és az adaptív oktatás gyakorlatának tudatos alkalmazása.
 | Megfelelő |
| * A kiemelt figyelmet igénylő tanulók, ezen belül a sajátos nevelési igényű, a beilleszkedési, tanulási

 magatartási nehézséggel küzdő, a kiemelten tehetséges tanulók, illetve a hátrányos és halmozottan hátrányos helyzetű tanulók fejlődésének tudatos támogatása. | Megfelelő |

Kiemelkedő tevékenységek

* A munkája során a nevelést és az oktatást egységként kezeli. Értékközvetítő szerepe jelentős. A pedagógus és a tanulók közötti tiszteletteljes légkör megteremtése. Mentori és osztályfőnöki tevékenység. Kommunikáció a tanulókkal, szülőkkel, edzőkkel.

Fejleszthető tevékenységek

* Tanórai differenciálás és az adaptív oktatás gyakorlatának tudatos alkalmazása minden tantárgy oktatása során az osztály keretek között történő tanításban is.

5. A tanulói csoportok, közösségek alakulásának segítése, fejlesztése, esélyteremtés, fenntarthatóság szempontjainak figyelembevétele, integrációs tevékenység, osztályfőnöki tevékenység

|  |  |
| --- | --- |
| * A tanulói csoportok, közösségek sajátosságaira alapozott közösségfejlesztési módszerek, eszközök

ismerete és tudatos alkalmazása. | Kiemelkedő |
| * A tanulók közötti véleménycserét, egymás elfogadását, tiszteletét, kölcsönös támogatását és az

előítéletmentességre való nevelést támogató tanítási-nevelési módszerek alkalmazása. | Megfelelő |
| * A közösségfejlesztésre alkalmas helyzetek, eszközök tudatos alkalmazása.
 | Megfelelő |
| * Konfliktusok megelőzésére és kezelésére alkalmas stratégiák szakszerű és eredményes alkalmazása.
 | Kiemelkedő |

Kiemelkedő tevékenységek

* A tanulócsoporthoz kapcsolódó nevelési-oktatási módszerek ismerete: a tanulók személyiségének, életkori sajátosságaiknak beható ismerete, a közösségnevelés módszertani alkalmazása, a nevelési folyamatok rendkívül tudatos alkalmazása. Tudatosan törekszik a tanulók és közösségük belsö szerkezetének megismerésére, közösségfejlesztésre alkalmas tanórai helyzetek kialakítására, konfliktusok megelőzésére.

Fejleszthető tevékenységek

* A közösségi szerepvállalás elősegítése az iskolában, iIskolán belüli és kívüli közösségi programok szervezése, lebonyolítása.

6. Pedagógiai folyamatok és a tanulók személyiségfejlődésének folyamatos értékelése, elemzése

|  |  |
| --- | --- |
| * Az intézményi szakmai programmal összhangban lévő, az adott nevelési helyzetnek megfelelő,

változatos ellenőrzési és értékelési módszerek alkalmazása. | Megfelelő |
| * A tanulók személyiségfejlődését elősegítő, fejlesztő szándékú ellenőrzési és értékelési módszerek alkalmazása.
 | Kiemelkedő |
| * A tanulók önértékelését elősegítő ellenőrzési és értékelési módszerek alkalmazása.
 | Megfelelő |

Kiemelkedő tevékenységek

* Az iskola szakmai programjának és a tanuló lehetőségeinek megfelelő, következetes és objektív értékelés. Tanulóival való jó kapcsolattartás, amelynek eredményeképpen tanulói motiváltak az eredmények javításában.

Fejleszthető tevékenységek

* A tanulók önértéklésének rendszeres gyakorlata és változatosabb értékelési formák megjelentetése a pedagógiai gyakorlatában.

7. Kommunikáció és szakmai együttműködés, problémamegoldás

|  |  |
| --- | --- |
| * Szakmai szempontból igényes nyelvhasználat.
 | Kiemelkedő |
| * A pedagógustársakkal, a pedagógiai munkát segítő szakemberekkel, a szakmai partnerekkel,

a szülőkkel és a tanulókkal történő együttműködés a tanulók személyiségfejlődésének figyelembevételével. | Megfelelő |
| * Önreflexióra, önfejlesztésre való képesség, nyitottság a visszajelzésekre.
 | Kiemelkedő |

Kiemelkedő tevékenységek

* Tudatosság nevelési elveinek alkalmazásában. A tanulókkal történő együttműködés elveit és formáit az alkalmazott szakmai program, az egyéb intézményi dokumentumok keretei között a tanulók személyiségfejlődését figyelembe véve alakítja ki és valósítja meg. Munkaközösségben végzett tevékenysége.

Fejleszthető tevékenységek

* Szakmai kooperáció erősítése módszertan és a jó gyakorlatok megosztása terén.

8. Elkötelezettség és szakmai felelősségvállalás a szakmai fejlődésért

|  |  |
| --- | --- |
| * Nyitottság a folyamatos szakmai fejlődésre.
 | Megfelelő |
| * Szakmai együttműködésre törekvés a szakmai megújulás érdekében.
 | Fejleszthető |
| * Szakmai kooperációkban való részvétel, kezdeményező szerep vállalása.
 | Fejleszthető |

Kiemelkedő tevékenységek

* Személyes példaadása a tanulóknak, felelősségvállalása munkájában. Szakmai együttműködés intézményen belül (azokon a területeken, ahol megvalósul).

Fejleszthető tevékenységek

* Részvétel az iskolai és iskolán kívüli szakmai kooperációkban, jó gyakorltok megosztása, kezdeményező szerep vállalása. A pedagóguskompetenciák átfogó, mélyebb megismerése, a minőségbiztosítási rendszer fejlesztésébe történő aktív bekapcsolódás. Pályázati, innovációs feladatokban való részvétel. Továbbképzéseken való részvétel( pl.digitális kompetencia fejlesztésre vonatkozó témákban).

9. A környezeti nevelésben mutatott jártasság, a fenntarthatóság értékrendjének hiteles képviselete és a környezettudatossághoz kapcsolódó attitűdök formálásának módja

|  |  |
| --- | --- |
| * A fenntarthatóság értékrendjének hiteles képviselete.
 | Megfelelő |
| * A fenntartható fejlődésre irányuló tanulói magatartás tudatos formálása.
 | Fejleszthető |

Kiemelkedő tevékenységek

* Takarékosság és hiteles személyes példamutatás jellemzi.

Fejleszthető tevékenységek

* Változatosabb szemléletformáló módszerek kidolgozása és alkalmazása az oktatás során a kompetencia területhez kapcsolódóan. A fenntarthatóság szempontjainak és értékrendjének tudatosítása a tanulókban.

Elvárások értékelése

1.1.1. Pedagógiai tevékenysége biztos módszertani tudást tükröz. Fogalomhasználata szakszerű, az adott szakképesítéshez és pedagógiai helyzethez igazodó.

Megjegyzés

* Az alkalmazott pedagógiai módszerei a kompetenciafejlesztést támogatják. Dokumentumaiban, látogatott óráin pontosan és adekváltan alkalmazza a terminológiát. Mindkét látogatott óra és az óramegbeszélés, valamint az intézményi önértékelés alapján is módszertani tudása és fogalomhasználata az erősségei közé tartozik.

1.1.2. Ismeri az intézményében folyó pedagógiai munka tartalmi meghatározására és szervezésére vonatkozóan alkalmazott, a Kormány, az oktatásért felelős miniszter, a szakképzésért és felnőttképzésért felelős miniszter, és a szakképesítésekért felelős miniszterek által kiadott tantervi szabályozó dokumentumokat, szakmai és vizsgakövetelményeket, valamint az intézménye szakmai programjának a saját szakterületére vonatkozó főbb tartalmait.

Megjegyzés

* Az éves tervezés dokumentumai a hatályos szakképzési kerettanterv alapján készültek a 12. évfolyamon. Ismeri és szakszerűen használja a tartalmi szabályozó dokumentumokat. Részt vesz az intézmény szakmai programjának elkésztésében. A dokumentumai ( tanmenet, óravázlatok, feladatlapok) harmonizálnak a szabályzó dokumentumokkal és az irányelvek figyelembevételét tükrözik Az irányelveket alkalmazza foglalkozásain az oktatott korosztály nevelése, oktatása során.

1.1.3. Ismeri és tudatosan alkalmazza a tanulócsoport és a szakma sajátosságaihoz igazodó megismerési folyamatokat, nevelési-oktatási-képzési módszereket, eszközöket. Alkalmazott módszerei lehetővé teszik a tanulók aktív bekapcsolódását a tanulási folyamatba, valamint azt, hogy elérjék az elvárt tanulási eredményeket.

Megjegyzés

* Alkalmazott módszerei a tanítás- tanulás eredményességét segítik.( Óralátogatás, vezetői interjú). Az óralátogatás alapján pontosan ismeri osztálya tanulóit és érdeklődési körükhöz, élethelyzetükhöz illeszkedő, gyakorlatias példákon mutatja be az elsajátítandó tananyagot. Ezzel motiválja és aktivizálja a tanulókat, lehetővé teszi a tananyag megértését, alkalmazását.

1.2.1. Ismeri és tudatosan felhasználja szakterülete, tantárgya kapcsolatait más műveltségterületekkel, a közismereti és a szakmai elméleti illetve gyakorlati tantárgyakkal.

Megjegyzés

* A tantárgyköziség megjelent az óráján, azonban tudatos kapcsolódási pontok megjelenése nem dominált a tanóra során. A látogatott két tanórán a hétkoznapi éleből vett pédákkal szemléltette a piaci szereplők jellemzőit, a tanulók aktivizásálásval, matemaitikai összefüggések alakalmazásával. Kerüli az IKT alakalmazásokat.

1.2.3. Gyakorlatorientált, tevékenység-központú, az elvárt tanulási eredmény elérését segítő módszereket alkalmaz.

Megjegyzés

* A tanórák folyamán a diákok oktatása során a gondolkodásfejlesztést és a gyakorlati alkalmazás lehetőségét egységként kezelte. Az órán bevonja a tanulókat a munkába, ötleteiket, élményeiket igyekszik beépíteni a tanulási folyamatba. Az aktuális elmélet gyakorlati alkalmazását szemlélteti, érzékletessé teszi.

2.1.1. Egységes rendszerbe illesztve tervezi az adott pedagógiai-szakmai céloknak megfelelő stratégiákat, folyamatokat, munkaformákat, módszereket, eszközöket.

Megjegyzés

* Óraterveiben módszereket, tanulói munkaformákat és az eszközöket pontosan megtervezi, és ezeket meg is valósítja. Minden osztályához / csoportjához készít tanmenetet, ami az órák címét tartalmazza. Tematikus terve a tananyag (tartalom) vázlata. A tanóra tervezése során igyekezett tudatosan stratégiai egységgé szervezni a módszereket, eszközöket, munkaformát a nevelési és didaktikai célok érdekében.

2.1.2. Pedagógiai fejlesztési terveiben kiemelt szerepet kap a tanulók életkori sajátosságaihoz és szakmai érdeklődéséhez igazodó tevékenységek fejlesztése.

Megjegyzés

* A tervezési folyamatok során figyelembe veszi a tanulók életkori, képességbeli és attitűdbeli sajátosságait. Például sok gyakorlati példa alkalmazásával.( Óravázlatok, tanmenet, interjú). Az óralátogatás tapasztalatai és az interjúk alapján igazolódik a tudatos tervezés és a tanulók igényeinek, képességeinek ismerete, de mindez nem jelenik meg explicit formában a tervezés dokumentumaiban.

2.2.1. Terveiben szerepet kap a tanulók motiválása, motivációjuk fejlesztése, a tanulók aktív szerepvállalása a tanulási folyamatban, az elvárt tanulási eredmény elérése.

Megjegyzés

* Személyisége pozitív, biztonságot adó tanítványai számára, akik bátran, nem félve a hibázás lehetőségétől motiváltan tevékenykedtek a látogatott tanórákon. Minősítés nélküli javításokkal ösztönzött aktív órai részvételre. Óraterveiben épít a tanulók előzetes tudására, vagy hétköznapi életből származó ismereteire, tapasztalataira, élményeire. Törekszik aktivizálásukra a hatékony órai tanulás érdekében. (Sportolókat tant, akiknek többnyire az edzések miatt nagyon kevés idejük van ezen kívül tanulni.)

2.2.2. Tervező tevékenysége során a tanulási folyamatba illeszti a foglalkozáson, tanórán kívüli ismeret- és tapasztalatszerzési lehetőségeket, a gyakorlati képzőhelyeken megszerzett ismereteket, tapasztalatokat.

Megjegyzés

* A tervezés viszonyul a tanulók adottságaihoz, igényeihez.( Vezetői interjú). Óraterveiben tanulói tevékenységként ötletek gyűjtése, ölálló vélemény, példa kifejtése szerepel. Az órán elhangzott kérdések a tanulók személyes tapasztalataira, tananyag szempontjából releváns tudására vonatkoztak.

2.2.3. Megtervezi a tanulók és a tanulói csoportok értékelésének módszereit, eszközeit.

Megjegyzés

* A szaktárgy ismereteit és speciális kompetenciáit mérő eszközöket ( pl.tudásszintmérő teszteket) készített a tanóra alatt megíratott röpdolgozaton. A tanulói megnyilvánulásokra is igyekezett folyamatos visszajelzéseket használni a tanóra során. A tanmenet rögzíti az értékelés módszereit, eszközeit, időpontját és az írásbeli teljesítmény %-os értékélését.

2.3.1. Tervei készítése során figyelembe veszi az intézménye vonatkozásában alkalmazott tantervi, tartalmi elvárásokat és intézményi célokat, valamint az általa nevelt - oktatott - képzett tanulók és tanulói csoportok fejlesztési céljait, továbbá a kimeneti követelményeket, a szakmai programban meghatározott tanulási eredményeket.

Megjegyzés

* Tervei ( tanmenet, óravázlatok) harmonizálnak a PP-ban megfogalmazott elvárásokkal. A tanmenet tartalma az iskola szakmai programja szerint készült el. Részt vett tantárgyai vonatkozásában az intézményi dokumentumok elkészítésében. Óratevei alapján követi a tanmenetét.

2.4.1. Tervező tevékenységében épít a szociális tanulásban rejlő lehetőségekre, a tanulók aktív részvételére.

Megjegyzés

* Nevelési helyzetben alkalmazza a szociális tanulási formákat. Az önértékelés, társértékelés nem jelent meg kellő mértékben a szociális tanulás érdekében a tanórákon. Óraterveiben frontális osztálymunka és egyéni munka a meghatározó, de a megbeszélés, tanulói önálló vélemények, példák kifejtése támogatja a szociális tanulást. (Tanulók egymásra odafigyelnek, tanulnak.)

2.4.2. A tanulók optimális fejlődését, az elvárt tanulási eredmények elérését elősegítő, az egyéni fejlődési sajátosságokhoz igazodó, differenciált tanítási-tanulási folyamatot tervez.

Megjegyzés

* A pedagógus interjú során elmondta, hogy véleménye szerint a szakmai tárgy tanítása során nem szükséges differenciálnia. Egyéni fejlesztési tervet sem készít, de mentorként támogatja két élsportoló tanulmányait, egyéni felkészítést. Jelenleg nincs SNI, BTMN problémával küzdő tanulója. Dokumentumaiban ( tanmenet, óravázlatok) sem jelenik meg azonosíthatóan a differenciálás folyamata.

2.4.3. A tanulók fejlettségére, életkori sajátosságaira is figyelemmel bevonja őket a gyakorlatorientált tanítás-tanulás tervezésébe.

Megjegyzés

* Az órai tapasztalatok alapján a gyakorlati kivitelezés során meghallgatja a tanulók visszajelzéseit ennek megfelelően az adott csoport felkészültsége szerint módosítja a gyakorlati végrehajtás anyagát.( Interjúk) A tanulók tapasztalataira, tudására épít óráin. Ezeket tervezi önálló vélemény, példa kifejtése kapcsán.

3.1.1. Figyelembe veszi a tanulók aktuális fizikai, lelki állapotát, egyéni tanulási igényeit, szükségleteit.

Megjegyzés

* Az órán tekintettel van a sportolásból adódó sajátos terhelésre, de határozottan fellép a normasértő viselkedés ellen. Így nyugodt, biztonságos légkört teremt. Rugalmas óravezetés jellemzi, a tanulói aktivitástól függően képes újratervezni a foglalkozás céljait és módszereit.

3.1.2. A tanulók hibázásait, tévesztéseit a tanulási folyamat szerves részeinek tekinti, és segítő módon reagál.

Megjegyzés

* A látogatott foglalkozáson minősítés nélküli javításokkal ösztönzött aktív órai részvételre. A tanulók tévedhetnek az órán, ha kiderült, hogy nem készültek biztatást kaptak, hogy tegyék meg legközelebb.

3.2.1. Olyan pedagógiai és értékelési megközelítéseket, módszereket alkalmaz, amelyek reagálnak az egyének tanulási igényeire, szükségleteire, és amelyek lehetővé teszik a tanulók számára az elvárt tanulási eredmények elérését, felkeltik és fenntartják a tanulók érdeklődését, biztosítják a tanulók aktív részvételét a tanulási folyamatban.

Megjegyzés

* Megfelelően motivál, figyelembe vette az egyes tanulók figyelmi képességeinek az egyéni különbözőségeit és ennek megfelelően rugalmas feladatváltások jellemezték az óravezetését. Figyelembe veszi a tanulók sportolásból adódó nagy leterhetségét, sajátos érdeklődési köreit, kompetitív magatartását. (óramegbeszélés) Törekszik a tanulók tapasztalatainak, élményeinek megismerésére a tanórán, amelyek a tanulási folyamat szerves részévé válhatnak.

3.3.1. Feltárja és szakszerűen kezeli a tanulási folyamat során tapasztalt megértési nehézségeket.

Megjegyzés

* Ismeri tanítványait és a tanítandó tananyag esetleges nehézségeit. Törekszik sokféle, lehetőleg a tanulóktól származó példán keresztül megértetni az anyagot. (óralátogatás, interjú) Nyugodt tanulást támogató környezetet teremtett, a tanulók hibázhattak és lehetőséget is kaptak a javításra.( Óralátogatás).

3.3.2. Fejleszti a tanulók tanulási képességeit, megfelelő szakmai segítséget kínál számukra.

Megjegyzés

* A tanulók gondolkodási, problémamegoldási és együttműködési képességeit egyaránt fejleszti, szakmai segítséget ad a fejlődésükhöz. Központi tananyag hiányában saját tananyagot állít össze, és a vázlatokat meg is osztja a tanulókkal. (óralátogatás, interjú)

3.4.1. A tanulás támogatása során épít a tanulók egyéni céljaira, szükségleteire és szakma iránti elkötelezettségére, a tanulócsoport sajátosságaira.

Megjegyzés

* A tanóra légköre a csoport egészséges működését segíti. Figyelemebe vette a tanulók (sportolók) elkötelezettségét, szükségleteit.

3.4.2. Nyugodt és biztonságos, az aktív tanulást támogató nevelési-oktatási-képzési környezetet teremt.

Megjegyzés

* Az osztályterem ülésrendjét tudatosan formálja az aktuális viszonyoknak megfelelően, és az ülésrendet ki is függeszti a teremben. Folyamatos visszajelzésekkel határozottan fenntartja az óra rendjét a tanórán. Jól ismeri az osztályt és a csoporton belüli viszonyokat. Alkalmazza az értő figyelem technikáját, gondot fordít a pozitívumokat hangsúlyozó értékelésre. Elfogadó osztálylégkört teremt.

3.5.1. Ösztönzi a tanulókat a hagyományos és különösen a szakképzéshez kapcsolódó IKT-eszközök célszerű, kritikus és etikus használatára a tanulási folyamatban, a használatuk tanítását és alkalmazását beépíti a tanmenetébe.

Megjegyzés

* A tárgy tanítása során nem épít a digitális tartalmak motivációs erejére. Nem alkalmaz IKT eszközöket, a tárgy oktatása során.( interjúk alapján, tanóra alapján).

3.5.2. Az önálló tanuláshoz szakszerű útmutatást és megfelelő tanulási eszközöket biztosít.

Megjegyzés

* Saját (szöveg típusú) tananyagot állít össze, amit elektronikusan meg is oszt a tanulókkal. Diákjaiban igyekszik kialakítani az önálló ismeretszerzés igényét( pl. házi feladatok).( Pedagógus interjú).

3.5.3. Támogatja a tanulók önálló gondolkodását, elismeri, és a tanítási-tanulási folyamat részévé teszi kezdeményezéseiket és ötleteiket.

Megjegyzés

* Bátorítja a tanulók önálló gondolkodását( pl. nyitott kérdések alkalmazása). Az órákon a tanulók tapasztalatai, véleményének kifejtése a tananyag feldolgozásának szerves részét képezte.

4.1.1. A nevelési-oktatási-képzési folyamatban a tanulók értelmi, érzelmi, szociális és testi sajátosságaira, az egyéni tanulási igényekre és szükségletekre egyaránt kiemelt figyelmet fordít.

Megjegyzés

* Hatékony tanulómegismerési technikákat alkalmaz ( beszélgetés) így ismeri a tanulói igényeket, szükségleteket. Sportgimnáziumban hangsúlyos a tanulás és a sportolás összeegyeztetése az edzések és a versenyek miatti távollét miatt. Tanárként figyelembe veszi ezt a helyzetet. Két kiemelkedő sportoló mentora, osztályfőnökként az edzőkkel is kapcsolatot tart szükség szerint. (Interjúk)

4.1.2. Tudatos értékválasztásra és saját értékrendjük kialakítására ösztönzi a tanulókat.

Megjegyzés

* A látogatott órán a piac szereplőinek magatartási szokásait elemezték, így az értékrend és a választás szempontjai explicit formában is megjelentek. (Az interjúkon elhangzottakon kívül.) Osztályfőnökként és mentortanárként is az iskola profiljának megfelelően: fegyelemre, önálló gondolkodásra a társadalom által elvárt normáknak megfelelő értékrendre és viselkedési formákra neveli a tanulókat.

4.1.3. Tudatosan alkalmazza a tanulók sokoldalú megismerését szolgáló pedagógiai-pszichológiai módszereket. A tanulók megismerésében támaszkodik a gyakorlati képzőhely és a kollégium tanulókkal kapcsolatos információira is.

Megjegyzés

* Diákjaival sokat beszélget, figyeli társas viselkedésüket a közös programok alatt, iskolán kívüli tevékenységek közben is. Élő kapcsolatot tart a szülőkkel, kollégákkal, edzőkkel, véleményüket figyelembe veszi a tanulók megismerése érdekében.( Interjú a pedagógussal alapján).

4.2.1. Tudatosan teremt olyan pedagógiai helyzeteket, amelyek segítik a tanulók komplex személyiségének és munkavállalói kompetenciáinak fejlődését.

Megjegyzés

* Tanulócsoportjaival való foglalkozások során épít azok előzetes ismereteire, ismeri tanulói továbbtanulási szándékait, ennek megfelelően készíti őket a továbbtanulásra. A tanórán a tanulóknak saját, gyakorlati helyükön szerzett ismerteket, tapasztalatokat kellett megosztani, bemutatni, értelmezni.

4.2.2. Tiszteletben tartja a tanulók személyiségét, tudatosan keresi a bennük rejlő értékeket, a tanulókhoz felelősen és elfogadóan viszonyul.

Megjegyzés

* Tanárként osztályfőnökként sokat beszélget a tanulókkal, így megismerve őket törekszik kihozni belőlük a maximumot az adott helyzetben. (interjúk) A tanulók személyiségét tiszteletben tartja. (Óralátogatás: hibák javítása során , interjúk).

4.2.3. Megismerteti a tanulókkal az érintett korosztályra a tantervi, tartalmi szabályozókban meghatározott egyetemes emberi és nemzeti értékeket, és azok tiszteletére neveli őket.

Megjegyzés

* Hangsúlyt fektet a nevelésre, az egyetemes emberi értékek tiszteletére és a házirend betartására. (interjú)

4.3.1. Az együttnevelés keretei között a tanulók egyéni fejlődési igényeinek és szükségleteinek megfelelően alkalmazza az adaptív oktatás gyakorlatát.

Megjegyzés

* Az angol órái, etika órái során a tanulók rendszeresen dolgoznak egyénileg, párban, csoportban a megfelelő differenciálás mellett.( Pedagógus interjú). Két kiemelkedő sportteljesítményű tanuló mentora. Segíti őket a sport és tanulmányok összeegyezetetésben. Nincs SNI, BTMN tanuló. Tanórán az osztály átlagához szabottan tervezett, a differenciálás nem domborodott ki.

4.4.1. Felismeri a tanulók személyiségfejlődési – az esetlegesen jelentkező – tanulási nehézségeit, és képes számukra hatékony segítséget nyújtani, vagy szükség esetén más szakembertől segítséget kérni. A hátrányos helyzetű, a kiemelt figyelmet igénylő tanulók fejlesztése érdekében együttműködik a korai jelzőrendszerrel, a kollégiummal, a külső gyakorlati képzőhellyel.

Megjegyzés

* Sokat beszélget a tanulókkal és figyel a közöttük zajló társas interakciók árnyalataira. Következetes nevelő munkájával hatékonyan formálja osztálya közösségét és a tanulók személyiségét. Az edzőkkel is kapcsolatot tart szükség szerint. (Interjúk) Nincs HH, HHH, SNI, BTMN tanuló. Felismeri, hogy az adott probléma megoldásához mely szakterület oldaláról várhat segítséget.

4.4.2. Felismeri a tanulókban a tehetség ígéretét, és tudatosan segíti annak kibontakoztatását.

Megjegyzés

* Részt vesz az iskolai mentorprogramban, ahol 2 tanulót mentorál (interjú a pedagógussal, vezetővel). Angol nyelvből emelt és középszinten is készít tanulókat az érettségi vizsgákra. Középszinten előrehozott vizsgára is. (Interjúk alapján.)

5.1.1. A pedagógus az általa vezetett tanulócsoportok fejlesztését a közösségfejlesztés folyamatának ismeretére, valamint a csoportok tagjainak egyéni és csoportos szükségleteire, sajátosságaira alapozza.

Megjegyzés

* A pedagógus az általa tanított tanulói közösségeket jól ismeri, osztályfőnökként kapcsolata a tanulókkal kiegyensúlyozott, ismeri családi hátterüket, életkörülményeiket. (ped. interjú Sokat beszélget a tanulókkal, tudatosan megfigyeli társas interakciókat. (Interjúk, óralátogatás)

5.2.1. Ösztönzi a tanulók közötti véleménycserét, fejleszti kommunikációs képességüket, fejleszti a tanulókban az érvelési kultúrát, a szociális és társas kompetenciákat.

Megjegyzés

* Az órákon kialakult szokásrend volt tapasztalható. A tanulók szívesen osztották meg tapasztalataikat, véleményüket, gondolataikat. Mertek nyiltan beszélni és figyeltek egymásra. Elfogadták és tiszteletben tartották a különböző véleményeket. Az angol órái során a tanulók rendszeresen párban, csoportban dolgoznak( projekt feladat), ezáltal fejlődik társas kommunikációjuk, felelősségvállalásuk egymás iránt, szociális kompetenciájuk. (Interjú)

5.2.2. Pedagógiai feladatai során figyelembe veszi és értékként közvetíti a tanulók és tanulóközösségek eltérő kulturális, társadalmi háttérből adódó sajátosságait. A tanulókat egymás elfogadására, tiszteletére, kölcsönös támogatására, előítélet-mentességre neveli.

Megjegyzés

* Munkája során alkalmazkodik a spotból, kükönböző sportágakból adódó sajátosságokhoz, amelyek a tanítványai helyzetét alapvetően meghatározzák. (Interjúk, óramegbeszélés) A fair-play szabályai az iskolában is érvényesülnek, de a tanulókban erős a versenyszellem. Rendszeresen foglalkozik a különböző társadalmi közegből érkező tanulókkal, emelt és középszintű érettségire is felkészítve őket.(ped.interjú, vez.interjú)

5.2.3. Pedagógiai tevékenységében a nevelt, oktatott, képzett tanulók életkorából következő fejlődéslélektani jellemzőik ismerete tükröződik.

Megjegyzés

* A tanulócsoportok életkori sajátosságait ismeri, a tanulókat segíti, felmerülő problémáikat kezeli. (vez. interjú, tanóra Az óra kialkult szokásrendet, nyugodt légkört és határozott, tanulást támogató oktatói óravezetést tükrözött. A vezetői ientrjú alapján szinte csoda, hogy idáig sikerült eljutni ezzel az egyébként problémás osztállyal a sok belső konfliktus után.

5.3.1. Megteremti az általa irányított nevelési-oktatási-képzési folyamat során az együttműködési képességek fejlesztéséhez szükséges feltételeket. A közösségfejlesztésben alkalmazott módszerei megválasztásában szerepet játszanak az egyének tágan értelmezett tanulási igényei.

Megjegyzés

* Az órán az aktuális közösségi struktúra (konfliktusok) alapján tudatos ülésrendet alakított ki, ami lehetőséget teremt a nyugodt tanuláshoz. Sokat beszéget a tanulókkal, szükség szerint szülőkkel, edzőkkel. (Óralátogatás, interjú) A csoportkohézió erősítése érdekében különböző módszereket használ (pl. projektmunka, környezetpedagógiai elemeket :közös szemétszedés a kerületben). (Vez. interjú)

5.3.2. Osztályfőnökként kapcsolatot tart és együttműködik az egy osztályban tanító közismereti, szakmai elméleti tanárokkal, szakoktatókkal és külső gyakorlati oktatókkal.

Megjegyzés

* Az interjúk során elhangzottak megerősítették, hogy osztályfőnökként illetve mentortanárként kapcsolatot tart és együttműködik az egy osztályban tanító közismereti, szakmai elméleti tanárokkal, szakoktatókkal és az egyesületek képviselőivel.

5.4.1. Szakszerűen és eredményesen alkalmazza a konfliktusok megelőzésének és kezelésének módszereit.

Megjegyzés

* A helyzet megismerése, megértése érdekében tudatosan megfigyeli a társas interakciókat, beszélget az érintettekkel. (interjúk) A tanulók élsportolók, így erős keompetíció jellemző. Ez az iskolában hátrány, de a sportban szükséges a sikerességhez, ezért egyensúlyt kell taláni. Osztályfőnökként törekszik a már kialakított szokásrend betartására. A kialakuló konfliktushelyzeteket igyekszik proaktívan kezelni, szituációs játékok alkalmazásával érzékenyít az etika oktatása során. (Interjú a pedagógussal alapján).

5.4.2. A tanulók nevelése-oktatása-képzése során a közösségi szerepvállalást erősítő helyzeteket teremt.

Megjegyzés

* A tanulók életében sporgimnáziumban jellemzően a sport az első. Az edzések, versenyek mellett szabadidő alig van, így a kötelező iskolai tevékenységek terén értelmezhető az elvárás teljesülése. (Interjúk, tanóra) Önfejlesztési tervében fejlesztési területként jelölte meg: " több külső -szakmai és szabadidős programot szándékozom tervezni."

6.1.1. A tantervi követelmények alapján meghatározott tanulási eredményt és a tanulók egyéni pedagógiai-pszichológiai szükségleteit is figyelembe véve választja meg az ellenőrzési és értékelési módszereit.

Megjegyzés

* A PP által rögzített ellenőrzési-értékelési módszerek alapján végez méréseket, amelyeket osztályzattal is megerősít. A kiemelkedő teljesítményt osztályzattal értékeli. (ped. interjú, e-napló) Az első órán röpdolgozatot írtak a tanulók. Az értékelés a tanmenet szerint - az ott meghatározott százalékokkal - tervezett. Feleltetni is rendszeresen szokott az interjú és az e\_KRÉTA adatai alapján. A sport miatt sokat hiányzó tanulók osztályozóvizsgát tesznek. Erre a felkészítés bizosított. (Mentor segíti). Ezen kívül házi dolgozatot és projektfeleadatot szokott értékelni (interjú, KÉTA).

6.1.2. Változatos pedagógiai értékelési módszereket alkalmaz, a nevelési-oktatási-képzési folyamatban célzottan alkalmazza a diagnosztikus, a fejlesztő és az összegző értékelési formákat a tanulási eredmények teljesítésének az értékelésére alkalmas módon.

Megjegyzés

* A látogatás alatt a tanórai visszajelzései dicsérőek, elismerőek, összegző értékelést a tantervi követelményeknek megfelelően alkalmaz. (e-napló, ped. interjú) Főként változatos szummatív értékelést végez. A diagnosztikus és fejlesztő értékelésre heti 1 órás tantárgy esetén, nagy tananyagtartalommal tankönyv/központi interaktív tananyag nélkül kevés lehetőség adódik.

6.1.3. Az adott nevelési helyzetnek megfelelő ellenőrzési és értékelési módszereket használ.

Megjegyzés

* Írat témazáró és röpdolgozatot, házidolgozatot és készíthetnek a tanulók projektmunkát, és a szóbeli felelés is rendszeres. Utóbbi nem büntetésként kerül alkalamzásra. (Interjú, KRÉTA) Értékelő megjegyzései a tanórán az adott nevelési helyzetnek megfelelnek. (tanórák)

6.1.4. Pedagógiai céljainak megfelelő ellenőrzési és értékelési módszereket és eszközöket választ vagy készít, amelyek alkalmasak a tanulási eredmények elérésének értékelésére.

Megjegyzés

* Az értékelési módszerek megfelelő körét alkalmazza a tanórán, leggyakrabban néhány szóval dicsér. Írat témazáró és röpdolgozatot, házidolgozatot és készíthetnek a tanulók projektmunkát, és a szóbeli felelés is rendszeres. (Interjú, KRÉTA)

6.1.5. A tanulóknak személyre szabott, az elvárt tanulási eredmények teljesítésére vonatkozó értékelést ad.

Megjegyzés

* Értékelő megállapításai minden esetben a tanuló személyére szabottak. Tanórák alapján tett megállapítás. A dolgozatokat időben kijavítja, a szakmai programben meghatárouzottak szerint értékel, amit a tanulók már a dolgozat megírásakor ismernek. A felelteket szóban is értékeli. (interjúk, KRÉTA)

6.1.6. Az intézményi szakmai programmal összhangban alkalmazott pedagógiai ellenőrzési és értékelési rendszert és módszereket, azok szempontjait az általa megkezdett nevelési-oktatási-képzési folyamat elején megismerteti a tanulókkal, a szülőkkel.

Megjegyzés

* A tanulócsoportjai számára egyértelmű követelményrendszert ír elő, amellyel megismerteti a diákjait, s a személyre szabott elvárásait meg is követeli tőlük. (ped. interjú) Az első órán szokta ismertetni az elvárásokat, amiket a tanmete is tartalmaz. Ezek összhangban vannak a szakmai programmal. A KRÉTA adatok alapján a jegyek száma is megfelel a szakmai programban előírtaknak. (Min. 3 jegy, kivéve heti 1 órás tárgyat, ahol legalább 2.) (Interjúk, KRÉTA) Munkájával kapcsolatban nem merült fel panasz (vezetői interjú.)

6.2.1. Pedagógiai munkája során a tanulói tevékenység rendszeres ellenőrzésének eredményeit szakszerűen elemzi, értékelésüket rendszeresen felhasználja a tanulók fejlesztési céljainak és feladatainak kijelölésében.

Megjegyzés

* A tanulók teljesítményét rendszeresen ellenőrzi. A továbbfejlődés szakaszait elemzi, az eredmények alapján történik meg a további feladatok meghatározása. (ped. interjú) A tanulási eredmények ismeretében felülvizsgálja terveit, ha szükséges változtat. (Inertjúk)

6.2.2. Az értékelési módszerek alkalmazása során figyelembe veszi azok várható hatását a tanulók személyiségének fejlődésére.

Megjegyzés

* A tanulók értékelése során körültekintően jár el, mérlegeli értékelésének az adott tanulóra gyakorolt hatásait. Gimnáziumban már a tanulási eredmény kerül fókuszba. Törekszik objektívan és reálisan értékelni, motiválni tanítványait. (Interjú)

6.2.3. A tanulók számára adott visszajelzései rendszeresek, egyértelműek, tárgyilagosak.

Megjegyzés

* Egységes, előre meghatározott és kihirdetett objekítv értékelést alkalmaz. (Dolgozat, interjúk, tanmenet.) A jegyek száma minden esetben elegendő a KRÉTA adatai szerint, ahol a sok hiányzás indokolta osztályozóvizsgát tettek a tanulók. (KRÉTA, interjúk.) Specifikus értékelési módszereket alkalmaz: házi dolgozat, projekt feladat, röpdolgozatok, súlyozás. A szöveges értékelés folyamatos volt a tanórán.

6.3.1. Elősegíti a tanulók önértékelési képességének kialakulását, fejlődését, és visszajelzései támogatják a tanulókat a tanulási szükségleteik felismerésében, és motiválják őket a tanulási eredmények elérésében.

Megjegyzés

* Az interjún elhangzottak alapján: ösztönösen és folyamatosan szokta a tanulók önértékelését ösztönözni. Támogató visszajelzéseket alkalmazott a tanórán is.

7.1.1. Tevékenysége során az intézményi szakmai programhoz igazodóan, pedagógiai céljainak megfelelően érthetően és hitelesen kommunikál, a tantárgyának, a tanulók szakmájának szakmai nyelvezetét használja a tanulókkal való kommunikációjában.

Megjegyzés

* Óravezetése határozott, hiteles, igazodott a az óra céljaihoz. Az órmegbeszélésen, interjún is hitelesen és szakszeűen kommunikált. Nyelvi kommunikációja érthető, metakommunikációja, testbeszéde mindig az adott helyzethez illő volt.

7.2.1. A tanulók nevelése-oktatása-képzése érdekében kezdeményezően együttműködik a pedagógustársaival, a pedagógiai munkát segítő szakemberekkel, a szakmai gyakorlati képzőhelyekkel, a szakmai partnerekkel és a szülőkkel.

Megjegyzés

* Elmondása szerint pedagógustársaival jó a kapcsolata, (ped. interjú) vezetője szerint ez a kapcsolat nem felhőtlen, de a pedagógus elfogadja pedagógustársai véleményét, ha nincs igaza akkor belátja. (vez. interjú) Konstruktívan részt vesz az értekezleteken és szakmai (idegennyelvi) munkaközösség munkájában, kapcsolatot tart az edzőkkel is szükség esetén. (interjúk)

7.2.2. A tanulókkal történő együttműködés elveit és formáit az alkalmazott szakmai program, az egyéb intézményi dokumentumok keretei között a tanulók személyiségfejlődését figyelembe véve alakítja ki és valósítja meg.

Megjegyzés

* A tanulókkal történő együttműködés elveit a közös cél határozza meg, a diákok továbbtanulási szándéka, a sportos életmódra történő felkészülés, minden magatartási szabályt, nevelési elvet ennek megfelelően alkalmaz. (ped. interjú, tanóra) Törekszik a tanulók személyiségének megismerésrésre, következetesen nevel, betartja és betartatja az intézményi szabályokat (pl. házirend). Ld. fegyelmező intézkedések, beírások. (KRÉTA)

7.3.1. Igényli a pedagógiai munkájával kapcsolatos rendszeres visszajelzéseket, nyitott azok befogadására. Figyelembe veszi a szülők és a tanulók véleményét saját munkájával kapcsolatban.

Megjegyzés

* Nyitott a visszajelzésekre, elfogadja azokat, reális önismerettel beszél saját munkájáról. (ped. interjú, vez. interjú) Elfogadja a munkájával kapolatos visszajelzéseket, és változtat, ha szükségesnek látja. Autonóm személyiség, törekszik saját gyakolratának objektív megítélésére. (Interjúk, óramegbeszélés)

7.3.2. Szakmai megbeszéléseken kifejti, képviseli az álláspontját, képes másokat meggyőzni, és ő maga is meggyőzhető.

Megjegyzés

* Tantestületében, munkaközösségébe igyekszik hasznos tagként beilleszkedni, alkalmazott pedagógiai módszereit igyekszik elfogadtatni tanártársaival. Konstrukív és kreatív javaslatokkal segíti értekezleteken az iskolai munkát.(vez. interjú, ped. interjú).

8.1.1. Tisztában van személyiségének sajátosságaival, és alkalmazkodik a szerepvállalásokhoz. Pedagógiai munkáját reflektivitás jellemzi.

Megjegyzés

* Tapasztalt és következetes pedagógus, határozott egyéniség. Karakterének megfelelően alkalmazkodik a különféle szerepekhez. Eredményeit, eljárásait rendszeren felülvizsgálja. Az oktatott tárgyai tanáraként pontosan megfelel a szerepelvárásoknak, maga is illeszkedik az általa elvárt magatartási mintához. (Interjúk)

8.2.2. Fontos számára tudásának, szakmai ismereteinek folyamatos megújítása, önértékelése és szakmai céljai alapján tudatosan tervezi saját önképzését, új eljárásokat, módszereket ismer meg és alkalmaz a pedagógiai munkájában.

Megjegyzés

* Továbbképzésekre nem jár( vezetői interjú) Követi a jogszabályi, és az oktatói munkájához közvetlenül kötődő változásokat. A formális továbbképzéseket kevéssé igényli.

8.3.1. Részt vesz szakmai kooperációkban, problémafelvetéseivel, javaslataival kezdeményező szerepet vállal.

Megjegyzés

* Konstruktív javaslatokkal járul hozzá az iskola hatékonyabb működéséhez. Az idegenynelvi mk. munkájában akrívan rész vesz. (Interjúk) Jó a szervező-és kezdeményező készsége (vezetői interjún elhangzottak alapján).

8.3.2. Részt vállal az intézmény minőségbiztosítási rendszerének megtervezésében, működtetésében és továbbfejlesztésében.

Megjegyzés

* IKT kerülése miatt nehezen vonható be ilyen tevékenységekbe, pedig értekezleteken elmondott javaslatai alapján átlátja az egész iskola működést. (vezetői interjú) A minőségbiztosítási rendszer fejlesztésébe történő aktív bekapcsolódás szükséges.

9.1.1. Segíti a tanulókat, hogy megértsék a nem fenntartható és fenntartható fejlődés különbségeit.

Megjegyzés

* A tudatos és felelős választásra neveli a tanulókat (tanóra). A fenntartahaóság szempontjainak tudatosítása kisebb hangsújt kapott.

9.1.2. Kihasználja saját szakterületén, illetve intézményében a fenntarthatóságra nevelés pedagógiai lehetőségeit.

Megjegyzés

* Tö rekszik kevesebb papaírt használni, ezért elektronikusan osztja meg a dokumentumokat a tanulókkal. (Interjú) Példamutatással is törlekszik az enegiatakarékosságra nevelni. (óralátogatás) Az iskolában szelektív szemétgyűjtés volt, de anyagi okok miatt már nincsen. (interjúk) A környezetvédelemmel kapcsolatos kérdéseket beillesztette a felmérő anyagába de nem domináns az erre való törekvés.

9.1.3. Lehetővé teszi a tanulók számára, hogy saját cselekedeteikkel, viselkedésükkel hozzájáruljanak a fenntarthatósághoz, tudatosítva bennük, hogy a jövő rajtuk is múlik.

Megjegyzés

* Az előző tanévben közösségi szemétgyűjtésen vettek részt osztályával. (interjú)

9.1.4. Segíti tanulóit, hogy a múlt és a jelen tükrében kreatívan gondolkodjanak a lehetséges jövőről.

Megjegyzés

* Osztályfőnöki és szaktanári munkája során foglakozik a témával. (Interjú, óramegbeszélés) Nem domináns a tervező dokumentumai és az óralátogatás, interjú alapján.